31 The Village | LekkeSlaap
31 The Village is 'n selfsorgwoonstel in Houtbaai, een van Kaapstad se kusbuurte. Dit is ideaal geleë en is sowat 20 minute se ry vanaf die middestad en alle top toeriste-besienswaardighede. Houtbaai het 'n plattelandse atmosfeer en is omring met 'n blou oseaan, asemrowende bergreekse en eklektiese winkels en restaurante.
The Village-woonstelblok is in die hartjie van Houtbaai reg langs die hoofstrand geleë en is omring met winkels, restaurante, koffiewinkels en ontbytplekke. Die strand is net 'n paar meter weg.
Dié woonstel het slaapplek vir 4 gaste en beskik oor 2 slaapkamers, 2 badkamers en 'n oopplan-kombuis en -leefarea. Die hoofslaapkamer het 'n koningingrootte-bed en 'n en suite-badkamer met 'n bad. Die tweede slaapkamer het 2 enkelbeddens. Die tweede badkamer het 'n stort. Linne en badhanddoeke word voorsien.
Die kombuis is volledig toegerus vir selfsorg en het 'n wasmasjien, skottelgoedwasser, stoof, oond, yskas-vrieskas, mikrogolfoond, eetgerei en breekware. Die eetarea het sitplek vir 6 en die leefarea het 'n TV met sekere DStv-kanale.
Die leefarea en hoofslaapkamer se deure lei na 'n beskutte balkon met stoepmeubels en 'n uitsig oor die strand en see. Die kompleks het 24 uur-sekuriteit, 'n groot verhitte swembad binnenshuis, 'n hysbak na al die verdiepings, veilige kelderparkeerplek en 'n plantryke binnehof.
’n Bespreking by 31 The Village sluit in:
Strandsingel, The Village 31, Houtbaai, 7806, Wes-Kaap
Gaste dink 31 The Village het ’n goeie ligging